Document ID: 32005D0445

KOMISIJAS LĒMUMS
(2005. gada 13. jūnijs),
ar ko Beļģijai atļauj gadā veikt tikai divus pārskatus attiecībā uz cūkkopību
(izziņots ar dokumenta numuru K(2005) 1747)
(Autentisks ir tikai teksts franču un holandiešu valodā)
(Dokuments attiecas uz EEZ)
(2005/445/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 1. jūnija Direktīvu 93/23/EEK par statistikas pārskatiem, kas veicami attiecībā uz cūkkopību (1), un jo īpaši tās 1. panta 2., 3. un 4. punktu,
tā kā:
(1)
Saskaņā ar Direktīvu 93/23/EKK Komisija var atļaut dalībvalstīm samazināt pārskatu skaitu attiecībā uz cūkkopību līdz diviem gadā un/vai izmantot administratīvus informācijas avotus, aizstājot ar tiem pārskatus par cūku kopskaitu, ja vien tie atbilst minētajā direktīvā noteiktajiem pienākumiem.
(2)
Ar Komisijas Lēmumu 2002/442/EK (2) Beļģija jau saņēma atļauju uz trīs gadiem.
(3)
Beļģija ar 2004. gada 7. decembra vēstuli iesniedza lūgumu pagarināt ar Lēmumu 2002/442/EK piešķirto atļauju; tā arī iesniedza ziņojumu, ko pieprasa minētais lēmums.
(4)
Beļģija iesniedza metodiskus dokumentus, kuri atbilstīgi Direktīvai 93/23/EEK nodrošina ražošanas prognožu kvalitātes uzturēšanu.
(5)
Jāatļauj Beļģijai veikt tikai divus pārskatus gadā ar sešu mēnešu starplaiku, proti, maijā/jūnijā un novembrī/decembrī, un izmantot sistēmas Sanitel administratīvos informācijas avotus.
(6)
Šis lēmums ir saskaņā ar atzinumu, ko sniegusi Lauksaimniecības statistikas pastāvīgā komiteja, kura izveidota ar Padomes Lēmumu 72/279/EEK (3),
IR PIEŅĒMUSI ŠO LĒMUMU.
1. pants
Beļģijai ir atļauts veikt tikai divus pārskatus gadā ar sešu mēnešu starplaiku, proti, maijā/jūnijā un novembrī/decembrī.
2. pants
Beļģijai atļauts izmantot sistēmas Sanitel administratīvo informāciju, lai aprēķinātu bruto vietējās produkcijas prognozes. Tomēr Beļģija rūpēsies, lai arī turpmāk nodrošinātu bruto vietējās produkcijas (BVP) prognožu kvalitāti, salīdzinot bruto vietējās produkcijas prognozes un reālo bruto vietējo produkciju un vajadzības gadījumā pielāgojot prognožu aprēķināšanas metodi.
3. pants
Šis lēmums attiecas uz Beļģijas Karalisti.
Briselē, 2005. gada 13. jūnijā

Labels: 18
6